
 Z A P I S N I K

39. sjednice Vijeća Mjesnog odbora „Janko Matko“ održane, 13. lipnja 2024.,u 18:00 sati u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12


NAZOČNI ČLANOVI VIJEĆA:
1. Vesna Špiljar
2. Katarina Jurak	
3. Ivan Jurak
4. Nada Špoljarić

ODSUTNI ČLANOVI:
Pavao Škoko Gavranović

Predsjedava Vesna Špiljar, predsjednica Vijeća.



Predsjednica VMO Vesna Špiljar otvara 41. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 4 od ukupno 5 članova Vijeća. 
Predsjednica na glasanje daje zapisnik s 40. sjednice te konstatira kako je zapisnik, bez rasprave, jednoglasno usvojen


	Na prijedlog predsjednice Vijeće jednoglasno utvrđuje



D N E V N I   R E D:

1. Donošenje prioriteta VMO za Plan komunalnih aktivnosti 2025. i Plan malih komunalnih akcija za 2025. (asfalterski program)
2. Aktualna komunalna problematika
3. Razno: izvješća, pitanja i prijedlozi.













Ad. 1) Donošenje prioriteta VMO za Plan komunalnih aktivnosti 2025. i Plan malih komunalnih akcija za 2025. (asfalterski program)

U raspravi sudjeluju svi vijećnici te se zaključuje kako Vijeće prioritetnim smatra sve što se od početka ovog Saziva na prethodnim sjednicama donosilo zaključcima, a još nije realizirano:

· Duž nogostupa koji počinje od Ulice Šime Starčevića, siječe Ulicu Janka Polića Kamova i Ulicu Marije Jurić Zagorke te završava u Ulici Horvata Kiša potrebno je postaviti rasvjetu. To je navodno traženo još u prošlom mandatu pa bi trebalo dostaviti „Mega uredu - Gradski ured za prostorno uređenje, izgradnju Grada, graditeljstvo, komunalne poslove i promet Sektor za građenje komunalne infrastrukture i održavanje javnoprometnih površina, javnih objekata i javne rasvjete“ da uvrste u Godišnji program izgradnje komunalne infrastrukture. (zaključak donesen na sjednici 16. rujna 2021. i 13.10 2022.).
Navedeno će se predložiti za uvrštavanje u program građenja – POKI za 2025.

· Postavljanje „česme“ (franceka) na zelenoj površini pored kioska Hrvatske lutrije na Aveniji Marina Držića 85.

Obrazloženje: 
Na tom području je velika frekvencija pješaka i biciklista pa bi postavljanje slavine bilo osvježenje, pogotovo u ljetnim mjesecima, a kako kiosk Tiska i kiosk Hrvatske lutrije nemaju riješen sanitarni čvor, u budućnosti bi se moglo riješiti i to pitanje (zaključak donesen na sjednici 14. listopada 2021.)

· Hitna izrada prometne studije za cijelo Folnegovićevo naselje koje obuhvaća dva mjesna odbora „MO  Janko Matko“ i „MO Folnegovićevo“
Obrazloženje
Po pitanju prometne infrastrukture u MO JM sjednici je prisustvovao predstavnik stanara Ulice Otona Župančića, gospodin Juraj Bocek te nam ukazao na probleme te ulice gdje kronično nedostaje parkirnih mjesta (kao i u cijelom Folnegovićevom naselju) te kako se često dogodi da stanovnici zgrada u Ulici Otona Župančića plaćaju kazne za nepropisno parkiranje jer obilježena parkirna mjesta zauzimaju parkirana vozila građana koji rade u blizini te ostavljaju vozila u naselju jer se ne naplaćuje parkiranje. 
Problem parkiranja i tranzicija preko naselja u vrijeme odlaska i dolaska s posla, tj. u vremenu od 7-9 sati ujutro te 16-18 sati poslijepodne, uvelike negativno utječe na stanare jer Folnegovićevo naselje postaje prečica za zaobilaženje gužvi na Slavonskoj aveniji i na Aveniji Marina Držića te se u Folnegovićevom naselju stvaraju velike prometne gužve, dok parkiranje vozila ljudi koji su zaposleni u blizini naselja stvara veliki pritisak na malobrojna parkirna mjesta te onemogućuje stanarima da svoja vozila parkiraju u blizini stanovanja.
Iz svih navedenih razloga, kao i iz zaključaka koje smo donijeli na sjednicama u 2021., tražimo da se napravi prometna studija koja će obuhvatiti cijelo Folnegovićevo naselje u koje pripadaju oba mjesna odbora (Janko Matko i Folnegovićevo), a kako bi se na najbolji način riješilo pitanje prometa našeg naselja. Od početka mandata nas građani 

redovito podsjećaju i ukazuju na ta dva goruća problema koji zbog velike tranzicije ugrožavaju i sigurnost stanovnika našeg naselja. Što se tiče prometne studije iz 2016., koju smo na uvid dobili od VGČ-a i predsjednika Nikole Zdunića, mišljenja smo kako je ta studija zastarjela i nepotpuna jer se promet i količina vozila u naselju utrostručila od toga vremena, te studijom nije obuhvaćen MO Janko Matko koji je sastavni dio Folnegovićevog naselja (zaključak donesen na sjednici 13.01.2022.)

Vijeće o ovome jednoglasno donosi 
[bookmark: _GoBack]

Zaključak
o inicijativi za izradu nove prometne studije za područje koje obuhvaćaju MO Folnegovićevo Naselje i MO „Janko Matko“

1. Vijeće Mjesnog odbora „Janko Matko“ predlaže Vijeću Mjesnog odbora Folnegovićevo Naselje:

- da podrži inicijativu o izradi nove prometne studije za područje dva mjesna odbora


2. Ovaj zaključak dostavit će se na daljnje postupanje Vijeću Mjesnog odbora Folnegovićevo Naselje te na znanje Vijeću Gradske četvrti Peščenica - Žitnjak.


· Vijeće Mjesnog odbora „Janko Matko“ jednoglasno zaključuje kako se uz cijelu Aveniju Marina Držića koja se produžuje na Slavonsku Aveniju sve do pothodnika ispod Slavonske avenije, posadi zimzeleno drveće tamo gdje drveće postoji uz prometnice trebalo bi dodatno posaditi drveće kako bi sukladno zaključku sa 13. sjednice (sadnja i veća gustoća drvoreda uz prometnice) riješili i pitanje bukobrana kroz gušće ozelenjavanje površina uz Držićevu i Slavonsku koja pripada našem MO JM (zaključak donesen na sjednici 9. lipnja 2022.)
Navedeno je uvršteno u akciju ozelenjivanja.

· Članovi Vijeća donose zaključak o potrebi postavljanja stupića i na samom uglu Polić Kamove i Otona Župančića protiv parkiranja automobila na nogostupu kako bi roditelji s dječjim kolicima imali pristup kolnikom do vrtića Medo Brundo. (prilog: „1. Medo Brundo – stupići“ (zaključak donesen na sjednici 9. lipnja 2022.)

· Sve požurnice treba ponoviti koje smo tražili zaključcima na 22. sjednici. 12.01.2023. a koje do danas nisu realizirane

Nakon gore navedene rasprave Vijeće jednoglasno donosi




Zaključak
o prijedlogu prioritetnih aktivnosti na području MO „Janko Matko“ 
za donošenje Plana komunalnih aktivnosti Gradske četvrti Peščenica – Žitnjak u 2025.

1. Vijeće Mjesnog odbora „Janko Matko“ utvrdilo je prijedlog prioritetnih aktivnosti na području MO „Janko Matko“ za donošenje Plana komunalnih aktivnosti Gradske četvrti Peščenica – Žitnjak u 2025. kako slijedi:

1. Izrada troškovnika za sanaciju/preuređenje dječjeg igrališta - Otona Župančića 1  pored vrtića Medo Brundo
2. Sanacija pješačke staze u ulici Avenija Marina Držića 85
3. Postavljanje „česme“ (franceka) na zelenoj površini pored kioska Hrvatske lutrije na Aveniji Marina Držića 85.
4. Postavljanje zaštitnih stupića i na samom uglu Polić Kamove i Otona Župančića.
5. Postavljanje oglasnog stupa „Kišobran“ plave boje kod izlaza iz pothodnika na Aveniji Marina Držića 85.


2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 




Ad. 2) Aktualna komunalna problematika

1. Jednoglasno je donesen zaključak da se na dječjem igralištu Otona Župančića 1. pored vrtića Medo Brundo hitno popravi ograda (na svim ulazima i izlazima) koja se ne može zatvoriti i da se zamjene dotrajale dječje sprave za igru, također tražimo da se podnica tj. ploče u igralištu zamjene novima (mnoge su potrgane i pohabane, a neke i fale), znači velika sanacija igrališta.
Navedeno je uvršteno u prioritete za PKA 2025.

2. Zamjena betonskih ploča (staze) u ulici Avenija Marina Držića 85, lokacija na google mapi: https://www.google.com/maps/@45.792417,16.0032898,3a,75y,184.2h,79.36t/data=!3m6!1e1!3m4!1sw__nss_XcAdAZyA9uYcpVA!2e0!7i13312!8i6656?authuser=0&coh=205409&entry=ttu
Navedeno je uvršteno u prioritete za PKA 2025.

3. Sanirati ulegnuće kod šahta, lokacija na google karti: https://www.google.com/maps/@45.7950805,16.0034036,3a,75y,27.79h,58.54t/data=!3m6!1e1!3m4!1sEg5LwOhJQS_WENd2G5WOPQ!2e0!7i16384!8i8192?authuser=0&coh=205409&entry=ttu
Predsjednica će o ovome obavijestiti Gradsku četvrt putem maila.

4. Potrebno je kod izlaza iz pothodnika na Aveniji Marina Držića 85 postavi oglasni stup „Kišobran“ plave boje kakav se postavlja i u ostalim MO Peščenica Žitnjak.
5. Navedeno je uvršteno u prioritete PKA za 2025. 







Ad. 3) Razno: izvješća, pitanja i prijedlozi

Vijećnici su izvješća primili na znanje, pitanja niti prijedloga nema.



Budući da je dnevni red iscrpljen te da nije više bilo pitanja, predsjednica zaključuje sjednicu.



                                                                                                                                                                                                                                                                                                                                                                                                                                                                  
Sjednica  je završena u 18:40

Zapisnik vodila i sastavila: Vesna Špiljar
                               

KLASA: 024-08/24-003/1222
URBROJ: 251-13-11-11/002-24-2
Zagreb, 13. lipnja 2024.


Predsjednica
                                                                                                                               
 Vijeća Mjesnog odbora
                  „Janko Matko“

                    Vesna Špiljar

